Sprinkaan se bewegingsensitiewe neurone inspireer stelsels wat botsings voorkom
LEES IN Afrikaans Albanees Amharies Arabies Armeens Bulgaars Cebuano Chichewa Chitonga Cibemba Deens Duits Efik Engels Esties Ewe Fins Frans Georgies Grieks Hebreeus Hiligaynon Hongaars Ibo Iloko Indonesies Italiaans Japannees Kantonnese Chinees (Tradisioneel) Kinyarwanda Kirgisies Kirundi Koreaans Kroaties Lingala Litaus Malgassies Maltees Mandarynse Chinees (Tradisioneel) Mandarynse Chinees (Vereenvoudig) Masedonies Mianmees Nederlands Noors Oekraïens Oromo Pandjabi Pangasinaans Pools Portugees Roemeens Russies Sepedi Serwies Serwies (Romeins) Shona Silozi Singalees Slowaaks Sloweens Spaans Suid-Sotho (Lesotho) Swahili Swahili (Kongo) Sweeds Tagalog Thai Tigrinya Tsjeggies Tsonga Tswana Turks Twi Viëtnamees Xhosa Zulu
SPRINKANE trek in digte swerms van tot “80 miljoen sprinkane per vierkante kilometer”. Tog bots hulle nie teen mekaar nie. Wat is hulle geheim?
Dink hieraan: Agter elkeen van die sprinkaan se twee saamgestelde oë is daar ’n bewegingsensitiewe neuron. Wanneer dit lyk of ’n botsing sal plaasvind, stuur hierdie neurone boodskappe na die vlerke en bene, wat die sprinkaan vinnig laat reageer. Trouens, sy reaksie is vyf keer vinniger as ’n oogknip.
Wetenskaplikes is deur die sprinkaan se oë en neurone geïnspireer om ’n rekenaarstelsel te ontwikkel wat ’n bewegende robot in staat stel om naderende voorwerpe te bespeur en te vermy, sonder om ingewikkelde radar of infrarooi-opspoorders te gebruik. Navorsers pas hierdie tegnologie toe om voertuie met ’n vinnige en akkurate waarskuwingstelsel toe te rus wat botsings kan verminder. “Ons kan so baie leer by ’n eenvoudige insek soos die sprinkaan”, sê professor Shigang Yue van die Universiteit van Lincoln in die Verenigde Koninkryk.
Wat dink jy? Het die sprinkaan se bewegingsensitiewe neurone deur middel van evolusie ontstaan? Of is dit ontwerp?
Professor Massimo Tistarelli vertel waarom hy sy beskouing van evolusie verander het.